S-223/2023

I Mál þetta, sem var þingfest og dómtekið 2. febrúar 2023, er höfðað með ákæru lögreglustjórans á Suðurnesjum dags. 18. janúar 2023 á hendur ákærða X [...].

Málið er höfðað gegn ákærða fyrir fyrir hegningarlaga- og barnaverndarlagabrot, semhér segir;

A. Fyrir brot í nánu sambandi, en til vara umsáturseinelti og brot gegn barnaverndarlögum, á tímabilinu frá 14. júlí 2022 til 30. ágúst 2022, með því að hafa endurtekið og á alvarlegan hátt ógnað lífi, heilsu og velferð [... ], með því að hafa síendurtekið, í 10 skipti, sett sig í samband við [...]með því að hringja í síma hennar [...] á fangelsinu á Hólmsheiði, þar sem hann hefur sætt gæsluvarðhaldi og afplánað dóma vegna brota hans gegn [... ], og í umræddum símtölum beitt [... ] andlegu ofbeldi, hótunum, viðhaft stórfelldar æruðmeiðingar í hennar garð, ógnað henni, auk þess að hafa móðgað, smánað og vanvirt hana og aðila henni nákominni, m. a. semhér nánar greinir:

A. I.

Ákærði hótaði því í framangreindum símtölum að nema [... ] á brott og fara með þær til [... ] en ákærði kvaðst hafa haft samband við [... ]í þeim tilgangi og sagt frá því að börnunum, dætrum hans, hafi verið rænt og þeim nauðgað [...].

A. II.

Ákærði kallaði [...] margítrekað hóru í framangreindum símtölum, en einnig kallaði hann [...]ítrekað hóru.

A. III.

Ákærði hélt því ítrekað fram við [...]í framangreindum símtölum að hún væri að stunda kynlíf með [...] sínum, að hann væri að ríða henni og gefa henni dóp, að hann væri að fullnægja henni, en einnig spurði ákærði [...] hvort hún væri að sleikja hann eða hann að sleikja hana og hvort hann væri að setja það í píkuna á henni. Þá sagði ákærði að [...] hefði nauðgað henni og að [...] strákur hefði nauðgað [...].

A. IV.

Ákærði sakaði [... ] í framangreindum símtölum, um að hafa stolið peningum hans.

A. V.

Ákærði viðhafði önnur ærumeiðandi, móðgandi, smánandi og ógnandi ummæli við [... ] í framangreindum símtölum, m. a. sagði hann henni að „fucka sér“, að allir gerðu grín að henni því hún ætti enga [...], að það væri henni að kenna að hún hafi sett [... ]í fangelsi og að [...]byggju ekki allar saman.

A. VI.

Ákærði talaði með vanvirðandi og ógnandi hætti um aðila nákomnum [...]framangreindum símtölum, einkum fyrrverandi og núverandi [...]hennar.

A. VII.

Ákærði sagði við [...] í framangreindum símtölum að það sem skipti máli væri það sem hún segði núna og að hún ætti að segja við dómara að hún vildi fara til [...]. Á þessum tímapunkti voru bæði [...] til meðferðar hjá Landsrétti, þ. e. á áfrýjunarstigi, og aðalmeðferðir yfirvofandi.

Var framangreind háttsemi ákærða í kafla A., sbr. liði A. I. – A. V II., til þess fallin að valda [...]hræðslu og kvíða og óttaðist hún um líf sitt og [...]sinna ef ákærði gæti látið verða af því að nema þær á brott.

Telst framangreind háttsemi ákærða í kafla A., sbr. liði A. I. - A. VII. varða við 1. mgr. 218. gr. b. almennra hegningarlaga nr. 19/1940.

T il vara telst framangreind háttsemi ákærða í kafla A., sbr. liði A. I. - A. VII. varða við 232. gr. a. almennra hegningarlaga nr. 19/1940 og 1. sbr. 3. mgr. 99. gr. barnaverndarlaga nr. 80/2002.

Til þrautavara telst framangreind háttsemi ákærða í liðum A. I. – A. VI. varða við 233. gr. b. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Við þingfestingu málsins leiðrétti sækjandi að ákærði hafi hringt frá fangelsinu á Litla-

Hrauni en ekki á Hólmsheiði, sbr. ákærulið A.

Verjandi ákærða gerir þá kröfu að ákærði verði dæmdur til þeirrar vægustu refsingar sem lög frekast heimila og þá krefst verjandinn málsvarnarlauna samkvæmt málskostnaðarreikningi.

II

Fyrir dómi játaði ákærði afdráttarlaust sök samkvæmt ákæru. Dómari telur ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málsins. Var því farið með málið samkvæmt 164. gr. laga nr. 88/2008 um meðferð sakamála. M álið var því tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Með skýlausri játningu ákærða fyrir dómi, sem samrýmist rannsóknargögnum málsins, er sannað að hann hafi gerst sekur um þá háttsemi sem honum er gefin að sök í ákæru og varðar hún við 1. mgr. 218. gr. b. almennra hegningarlaga nr. 19/1940. Hefur ákærði unnið sér til refsingar samkvæmt því.

III

Samkvæmt sakavottorði ákærða var hann 3. júní 2022 dæmdur í sex mánaða fangelsi fyrir brot gegn 1. mgr. 232. gr. og 232. gr. a. almennra hegningarlaga nr. 19/1940 og 11. nóvember sama ár var ákærði dæmdur í tveggja ára fangelsi fyrir brot gegn 1. sbr. 2. mgr. 218. gr. b. sömu laga. Brot ákærða sem hann er nú sakfelldur fyrir er framið áður en hann hlaut dóminn í nóvember 2022 og því er um hegningarauka að ræða. Verður refsing ákærða því ákveðin með hliðsjón af 78. gr. almennra hegningarlaga. Brot ákærða var alvarlegt og beindist að [...] og var til þess fallið að hafa mjög slæm áhrif á sálarlíf hennar til þess verra. Refsing hans verður því einnig ákveðin með hliðsjón af 1. tölulið 1. mgr. og 3. mgr. 70. gr. almennra hegningarlaga. Ákærði á sér engar málsbætur. Með vísan til þessa og sakaferils ákærða þykir refsing hans hæfilega ákveðin fangelsi í þrjá mánuði.

Ákærði skal greiða málsvarnarlaun skipaðs verjanda síns, S-kk-ef K-kk-ef K-kk-ef lögmanns, sem þykja hæfilega ákveðin með hliðsjón af tímaskýrslu verjandans og umfangi málsins 739.908 krónur að meðtöldum virðisaukaskatti. Ákærði greiði aksturskostnað verjandans 12.540 krónur. Um annan sakarkostnað er ekki að ræða.

Af hálfu ákæruvaldsins sótti málið D-kk-nf R-kk-nf aðstoðarsaksóknari.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, X, sæti fangelsi í þrjá mánuði.

Ákærði greiði málsvarnarlaun skipaðs verjanda síns, S-kk-ef K-kk-ef K-kk-ef lögmanns, 739.908 krónur, og aksturskostnað verjandans 12.540 krónur.

I-kk-nf T-kk-nf